Krejcir-verhoor agter geslote deure; Opod ondersoek "aanranding" | Maroela Media
Kenny Ramavhoya, senior staatsaanklaer, het Maandag omstreeks 11:00 aangekondig dat die verhoor in camera gehou gaan woord en het gesê die besluit is weens "veiligheidsredes" geneem.
Hy het ontken dat daar geheimhouding rondom die saak is en het gesê dat die mans na verwagting slegs vir hul eerste hofverskyning agter geslote deure sal wees.
Dit is nie onmiddellik duidelik watter deel van die Strafproseswet bepaal het dat die saak in camera aangehoor word nie. In ooreenkoms met die verdediging gaan die saak na verwagting tot 2 Desember uitgestel word, wanneer die verdagtes glo aansoek gaan doen om borgtog.
Krejcir en die man, wie se naam nog nie bekend gemaak is nie, verskyn op aanklagte van poging tot moord en ontvoering weens 'n beweerde aanranding in Junie.
Die hooggeregshof in Johannesburg sal ook na verwagting Maandag uitspraak lewer of Krejcir uit aanhouding na 'n hospitaal oorgeplaas moet word nadat hy glo in die polisie se aanhouding deur die beamptes aangerand en gemartel is.
Intussen het die Onafhanklike Polisie-ondersoekdirektoraat (Opod) gesê Krejcir se bewerings oor sy aanranding sal ondersoek word.
Moses Dlamini, woordvoerder van Opod, het gesê 'n groep polisiebeamptes het Krejcir na bewering ná sy inhegtenisname Vrydag na 'n stuk veld in die rigting van Katlehong geneem, waar hy glo met 'n skokstok geskok is en 'n sak oor sy kop getrek is.
"Die klaer het glo sy bewussyn verloor," het Dlamini gesê.
Die beweerde voorval is by Opod aangemeld nadat 'n saak van aanranding by die Protea Glen-polisiestasie aangemeld is.
"Opod het die dossier op 24 November oorgeneem en ondersoek nog die saak. Niemand is nog in verband met die beweerde voorval in hegtenis geneem nie."
So is dit maar, ek glo nie hy kan n "soenkie" verwag nie.
Dis vir my uiter onaanvaarbaar dat die polisie hulself die reg toe eien om mense so te slaan en te martel! Dis waarom die mense hulle so haat. Hulle misbruik hul magte en moet self erg gestraf word.
Goeiste genade, maak julle joernalis asseblief bietjie wakker!! Waar op deeske aarde kom hy/sy aan die inligting dat die Palm Ridge-landdroskantoor by Randburg is?? Palm Ridge is in Ekurhuleni (Oos-Rand) tussen Alberton en Germiston langs Katlehong gelee!!!! Regtig waar, wat het geword van die dae dat joernaliste seker maak van hul feite???? Dit is nou wat ek swak joernalistiek noem. Eers het julle berig die man gaan in die landdroshof op Alberton verskyn. Alberton het seker al langer as twee jaar nie meer 'n landdroshof nie, Alberton se sake word in Palm Ridge verhoor en nou berig die joernalis weer… Lees meer »